EkBass/fiwiki-20250220-pages-articles huggingface dataset:
Benjamin Frosterus (1792–1856)

Benjamin Frosterus (28. huhtikuuta 1792 Pudasjärvi – 19. heinäkuuta 1856 Mustasaari) oli suomalainen pappi ja professori.Biografia-sampo: Benjamin Frosterus Viitattu 30.8.2021.Yrjö Kotivuori, Ylioppilasmatrikkeli 1640–1852: Benjamin Frosterus. Verkkojulkaisu 2005. Viitattu 30.8.2021. Frosteruksen vanhemmat olivat kirkkoherra Johan Frosterus ja Maria Westzynthius ja puolisot vuodesta 1825 Vilhelmina Sofia af Gadolin (k. 1845), professori Gustaf Gadolinin tytär, ja vuodesta 1846 Sofia Augusta Nordling (k. 1896). Frosterus oli ylioppilas Turussa 1810, filosofian maisteri 1819 ja teologian kandidaatti 1823. Papiksi hänet vihittiin 1824 ja teologian tohtoriksi hän väitteli 1840. Frosterus oli Keisarillisen Aleksanterin-yliopiston teologian dosentti 1821, teologian apulainen 1824, vt. ensimmäinen teologian professori 1826–1827 ja 1828–1829 sekä vakinainen kirkkohistorian professori 1829–1838 ja samalla teologisen seminaarin johtaja 1833. Rovastin arvon Frosterus sai 1826. Hän oli palkkapitäjänsä Piikkiön kirkkoherra 1824, Inkoon 1831 ja sitten Vaasan ja Mustasaaren kirkkoherra vuodesta 1837, astuen virkaan 1838. Vaasan koulun tarkastajana Frosterus toimi 1838 ja lukion 1844–1846. Ylitarkastaja, professori Gustaf Frosterus (1826–1901) oli Benjamin Frosteruksen poika ensimmäisestä avioliitosta. Frosteruksen velipuoli oli puolestaan Kuopion piispa Robert Frosterus (1795–1884).Yrjö Kotivuori, Ylioppilasmatrikkeli 1640–1852: Robert Valentin Frosterus. Verkkojulkaisu 2005. Viitattu 30.8.2021. ==Lähteet== Luokka:Suomen evankelis-luterilaisen kirkon papit Luokka:Suomalaiset professorit Luokka:Keisarillisen Aleksanterin-Yliopiston professorit Luokka:Vuonna 1792 syntyneet Luokka:Vuonna 1856 kuolleet
Asaita

Asaita tai Asayita (entinen Awsa tai Aussa) on kaupunki Etiopian Afarin osavaltiossa. Asaita eli entinen Awsa perustettiin 1500-luvulla ja Awsan sulttaanikunta oli itsenäinen vielä 1800-luvulla. Asiata oli myös Afarin osavaltion pääkaupunki vuodesta 1995 vuoteen 2007, jolloin pääkaupunki siirtyi Semeraan. Vuoden 2007 väestönlaskennan mukaan Asaitan asukasluku oli 16 052\. ==Maantiede== Asaita sijaitsee Etiopian Afarin osavaltiossa Asaitan weredassa eli piirikunnassa. Matkaa Asaitasta Etiopian pääkaupunki Addis Abebaan on 649 kilometriä. Lähellä kulkee Awashjoki, jonka tulvat ovat ajoittain aiheuttaneet vahinkoja. Vuotuinen sadanta Asaitassa on 157 mm ja keskimääräinen lämpötila 28,4 °C. ==Historia== Nykyinen Asaita tunnettiin alkujaan nimellä Awsa tai Aussa. 1500-luvulla aluetta hallitsivat hararilaiset ja afarien Awsan sulttaanikunta perustettiin 1700-luvun alussa. Sulttaanikunta oli pitkään itsenäinen muusta Etiopiasta, mutta Menelik II pakotti sen maksamaan tribuuttia vuonna 1895. Awsan sulttaanin jälkeläiset ovat myöhemmin toimineet politiikassa. Asaitasta vuonna 1934 lähtenyt Wilfred Thesiger oli ensimmäinen Awashjoen loppuun asti kulkenut eurooppalainen. 1970-luvulla Etiopian Derg- sotilashallinto päätti kansallistaa Etiopian maaseudun. Tämä kosketti erityisesti Awsan sulttaania Asaitassa, joka tuolloin oli yksi suurimmista etiopialaisista maanomistajista. Kun neuvottelut maanomistuksen siirrosta eivät tuottaneet tulosta, Derg lähetti sotilaita Asaitaan vuonna 1975. Syttyneissä taisteluissa kuoli sulttaanin mukaan jopa 1 000 afaria. Hallinto syytti taas sulttaanin joukkoja Afarin ulkopuolelta tulleiden maataloustyöläisten surmista. Vuonna 1995 Asaitasta tuli Afarin osavaltion pääkaupunki. Uutta pääkaupunkia alettiin kuitenkin rakentaa Semeraan, jonne pääkaupunki siirtyi vuonna 2007. ==Väestö== Asaitan kaupungin asukasluku oli Etiopian vuoden 2007 väestönlaskennan mukaan 16 052. Vuonna 1993 asukasluku oli arviolta 10 385. Asukkaiden valtaosa on uskonnoltaan muslimeja ja etniseltä taustaltaan afareja. ==Lähteet== Luokka:Etiopian kaupungit Luokka:Afar
William Nankeville

George William ”Bill” Nankeville (24. maaliskuuta 1925 Guildford – 8. tammikuuta 2021 Laleham) oli brittiläinen keskimatkojen juoksija. Nankeville voitti 1 500 metrillä EM-pronssia Brysselissä 1950. Hän sijoittui samalla matkalla Lontoon kesäolympialaisissa 1948 kuudenneksi. Helsingin kesäolympialaisissa 1952 Nankeville karsiutui välierävaiheessa. 1 500 metrin ennätyksensä 3.46,6 hän juoksi vuonna 1953.http://trackfield.brinkster.net/Profile.asp?ID=4734&Gender;=M Nankeville kuoli 95-vuotiaana 8. tammikuuta 2021.https://athleticsweekly.com/athletics- news/legendary-miler-bill-nankeville-dies-1039939320/Olympedia == Lähteet == * === Viitteet === == Aiheesta muualla == * Luokka:Brittiläiset keskimatkojen juoksijat Luokka:Vuonna 1925 syntyneet Luokka:Vuonna 2021 kuolleet
Branko Dangubić

Branko Dangubić (; 13. heinäkuuta 1922 Ljubinje, Serbien, kroaattien ja sloveenien kuningaskunta – 24. marraskuuta 2002 Belgrad, Serbia ja Montenegro) oli Jugoslaviaa edustanut keihäänheittäjä. Dangubić sijoittui Helsingin kesäolympialaisissa 1952 viidenneksi uransa parhaalla tuloksella 70,55 metriä. Vuotta aikaisemmin hän oli voittanut kultaa Välimeren kisoista.http://trackfield.brinkster.net/Profile.asp?ID=10617&Gender;=MOlympedia Brysselin EM-kilpailuissa 1950 Dangubić karsiutui loppukilpailustahttp://www.todor66.com/athletics/europe/1950/Men_Javelin_Throw.html. == Lähteet == * === Viitteet === == Aiheesta muualla == * Luokka:Jugoslavialaiset keihäänheittäjät Luokka:Vuonna 1922 syntyneet Luokka:Vuonna 2002 kuolleet
Josselin

Josselin () on kunta läntisessä Ranskassa Morbihanin departementissa Bretagnen alueella. Se sijaitsee Oustjoen varrella, noin 35 kilometriä Pontivyn kaupungista kaakkoon. ==Historia== Kaupungin historia ulottuu 1000-luvulle, ja ensimmäisen linnan rakennutti Guéthenoc de Porhoët vuonna 1008. Hänen jälkeläisensä olivat Rohanin herttuoita, jotka kehittivät kaupunkia. Kaupungin keskipisteenä on aina ollut keskiaikainen linna, joka on kokenut monta muutosta vuosisatojen aikana. Josselin menestyi messujen, kangastehtaiden ja uskonnollisen kuuluisuutensa ansiosta. Kaupunki alkoi kuitenkin taantua 1700-luvulla. Uusi kukoistuskausi alkoi taas 1800-luvulla, jolloin Napoleon I rakennutti Nantes-Brestin kanavan. Kanava kulkee Josselinin ohi Oustjokea pitkin, mikä lisäsi jokiliikenteen kasvua sekä samalla kauppaa. ==Nähtävyyksiä== pienoiskuva|vasen|Notre-Dame du Roncierin basilika Kunnan nähtävyyksiä on 1100-luvulta peräisin oleva basilika Notre-Dame du Roncier. Kirkko on kokenut vuosisatojen aikana monta muutosta, ja nykyisen goottilaisen ulkoasunsa se sai 1400-luvulla. Kirkossa säilytetään Neitsyt Marian pyhäinjäännöstä sekä Notre-Dame du Roncier -patsasta, jota kannetaan vuosittaisessa armahduskulkueessa. Nykyinen Château de Josselin on peräisin vuodelta 1370. Linnassa oli alun perin yhdeksän tornia. Sen rakennutti konnetaabeli Olivier de Clisson. 1500-luvun alussa Rohanin herttua Jean II muutti linnan renessanssityyliseksi asuinlinnaksi. 1600-luvun Ranskan uskonsodissa Richelieu määräsi kolme linnan tornia purettaviksi. Ranskan suuren vallankumouksen aikana linnasta erillään oleva torni toimi vankilana. Myöhemmin purettiin vielä kaksi tornia. Linna pysyi hylättynä vuoteen 1850 saakka, jolloin Rohanin herttua Josselin X alkoi poikansa kanssa linnan kunnostustyöt. Nykyään linna on taas Rohanin perheen koti. ==Lähteet== ==Aiheesta muualla== Luokka:Morbihanin kunnat
Venäjän liittoneuvosto

Venäjän liittoneuvosto ( – lyh. Sovfed) on Venäjän liittokokouksen eli parlamentin ylähuone. Liittoneuvostossa on 178 jäsentä ja se koostuu jokaisen maan 89 (sisältää Venäjän miehittämät alueet Ukrainassa) federaatiosubjektin lähettämästä 2 senaattorista. Liittokokouksen alahuoneena toimii taas valtioduuma, johon kuuluu 450 jäsentä. Parlamentin ylähuoneena liittoneuvostolla on joitain sille kuuluvia yksinoikeuksia: * Venäjän federaatiosubjektien välisten rajamuutosten hyväksyminen; * Presidentin asetuksen hyväksyminen sotatilan käyttöönotosta; * Presidentin asetuksen hyväksyminen hätätilan käyttöönotosta; * Oikeus päättää Venäjän asevoimien käyttämisestä Venäjän federaation alueen ulkopuolella; * Venäjän presidentinvaalien julistaminen; * Venäjän presidentin virkarikossyytteen hyväksyminen; * Oikeus hyväksyä Venäjän presidentin tuomarinimitykset Venäjän perustuslakituomioistuimeen, Venäjän korkeimpaan oikeuteen ja Venäjän korkeimpaan välitystuomioistuimeen; * Oikeus hyväksyä Venäjän presidentin valtakunnansyyttäjän nimitys; * Oikeus nimittää kirjanpitolautakunnan varapuheenjohtaja ja puolet sen tilintarkastajista. == Lähteet == *
Hankasalmen paloasema

Keski-Suomen pelastuslaitoksen Hankasalmen paloasema sijaitsee Hankasalmella osoitteessa Keskustie 45. Paloaseman omistaa Hankasalmen kunta ja sitä on saneerattu ja laajennettu vuonna 2016. Paloasemalla työskentelee päätoimisesti yksi päällystöön ja yksi miehistöön kuuluva henkilö. Lisäksi Hankasalmella toimii Hankasalmen PVPK. == Lähteet == == Aiheesta muualla == * Keski-Suomen pelastuslaitos (verkkosivut) Luokka:Hankasalmen rakennukset ja rakennelmat Luokka:Suomen paloasemat
Vairocana

Vairocana (, ) on mahajana- ja vajrayanabuddhalaisuudessa esiintyvä ja tärkeässä asemassa oleva buddha. Nimi vairocana tarkoittaa sananmukaisesti "valaisijaa". Vairocanalla on monta eri roolia, joista tunnetuimmat ovat joko dharmakāyan (eli todellisen buddhaluonnon) henkilöitymä sekä yksi viidestä suuresta buddhasta. Kristinuskon tullessa Japaniin, lähestyssaarnaajat kuten Francisco Xavier selittivät Jumalan luonnetta universaalina valaisijana, mikä johti sekaannukseen Jumalan ja Vairocanan välillä. Tämän vuoksi monen japanilaisen uskotaan luulleen lähetyssaarnaajia vain uuden buddhalaisen lahkon edustajiksi ennemmin kuin kokonaan uuden uskonnon lähetyssaarnaajiksi. == Galleria == Tiedosto:Spring Temple Buddha 05.jpg|Zhongyuanin suuri buddha, joka on maailman toiseksi korkein patsas. Tiedosto:Fengxian Temple (Grand Buddha Niche), Longmen Grottoes (14250928764).jpg|Longmenin luolassa sijaitseva Vairocanaa esittävä patsas. Tiedosto:Vairocana at Buddha Tooth Relic Temple and Museum.JPG|Vairocanan patsas Buddha Tooth Relic Temple and Museum -museossa. == Lähteet == Luokka:Buddhalainen usko ja oppi
Pikku Huopalahden lastenkirjasto

Pikku Huopalahden lastenkirjasto on Helsingin Ruskeasuon kaupunginosan Pikku Huopalahdessa sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet- kirjastoverkkoa. Pikku Huopalahden lastenkirjasto on perustettu vuonna 1998. Kirjasto toimii arkkitehtitoimisto Esa Piironen Oy:n suunnitteleman Pikku Huopalahden ala-asteen koulurakennuksen (1997) ensimmäisessä kerroksessa. Kirjaston sisäänkäynti on koulun ulko-oven kautta. File:Pikku Huopalahti Children's Library - Tilkankatu 19, Helsinki - 3.jpg|Pikku Huopalahden lastenkirjasto (1998) on osa Pikku Huopalahden ala-asteen rakennusta. File:Pikku Huopalahden lastenkirjasto - Tilkankatu 19, Helsinki - 1.jpg|Pikku Huopalahden lastenkirjastoon pääsee Pikku Huopalahden ala-asteen pääoven kautta. File:Pikku Huopalahden lastenkirjasto - Tilkankatu 19, Helsinki - 4.jpg|Koronaepidemian johdosta kirjasto on ollut yleisöltä suljettuna. == Lähteet == Luokka:Ruskeasuo Luokka:Helsingin kaupunginkirjasto
Epson HX-20

Epson HX-20 (Suwa Seikosha HC-20 Japanissa) oli Epsonin valmistama mikrotietokone, joka esiteltiin Japanissa vuonna 1981. Tietokone saapui myyntiin maailmanlaajuisesti heinäkuussa 1982. Tietokone on kannettava tietokone, jonka on sanottu olevan ensimmäinen varsinainen "sylitietokone". Ohjelmiston ja jakelun puute tarkoitti ettei tietokone ollut laajalti myynnissä ennen vuotta 1983. Tietokone myös patentoitiin. == Tekniset tiedot == Tietokone oli A4-paperin kokoluokkaa ja painoi . Tietokoneessa oli täysikokoinen näppäimistö, sisäänrakennettu näyttö ja tulostin. LCD-näyttö tuki 20 merkkiä neljällä rivillä 120x32 grafiikkatilan näyttöresoluutiolla. Tietokoneessa oli sisäänrakennettu paristo, joka mahdollisesti oikean kannettavuuden (ilman verkkovirtaa). Nikkeli-cadmium paristo riitti 50 tunnin käyttöaikaan ja tarvitsi kahdeksan tuntia lataamiseen. Tietokoneessa oli 16 kilotavua RAM-muistia, joka oli laajennettavissa 32 kilotavuun. Tietokoneessa oli kaksi Hitachin valmistamaa 6301 mikroprosessoria. Tietokoneessa oli 32 kilotavun ROM-muisti, joka oli myös laajennettavissa. Prosessoreita on sanottu yhteensopiviksi Motorola 6800:n kanssa. Tietokoneeseen oli valinnainen mikrokasettiasema tiedon tallennukseen. Tietokoneeseen sai myös erillisen laajennusmoduulin. == Lähteet == Luokka:Seiko Luokka:Vuoden 1982 tietokoneet Luokka:Mikrotietokoneet Luokka:Kannettavat tietokoneet
Kasatka-luokka

Kasatka-luokka oli Venäjän keisarikunnan laivaston kuuden sukellusveneen muodostama alusluokka. == Alukset == Alukset suunnittelivat Bubnov ja Beklemishev. Luokan ensimmäinen vene, Kasatka, tilattiin 2. tammikuuta 1904. Neljä seuraavaa tilattiin 24. helmikuuta ja viimeinen kansalaiskeräyksellä kootuin varoin maksettu alus, Feldmarshal Graf Sheremetev, tilattiin 26. maaliskuuta. Kaikki alukset laskettiin vesille heinä-elokuussa 1904.Polmar & Noot 1991 s. 226-227 Venäjän-Japanin sodan kokemuksiin perustuen veneet varustettiin suuremmilla torneilla, mikä kasvatti uppoumaa 153/186 tonniin. Kasatkan Itämerellä tehdyissä koeajoissa syys-lokakuussa 1904 havaittiin ongelmia, kun voimakas merenkäynti painoi avoimista luukuista vettä alukseen. Muina ongelmina oli ohjattavuus sukellettaessa sekä epävakaus noustessa. Kasatka-luokka nimi rakentaja kölinlasku vesillelasku valmistui kohtalo Kasatka Itämeren laivanrakennus ja moottorikonepaja, Pietari 1904 1904 1904 poistettu palveluksesta 21. marraskuuta 1925 romutettu Feldmarshal Graf Sheremetev Itämeren laivanrakennus ja moottorikonepaja 1904 1904 1904 nimetty 4. elokuuta 1917 Ketaksi uponnut onnettomuudessa 1922 nostettu 1924 ja myyty romutettavaksi Makrel Itämeren laivanrakennus ja moottorikonepaja 1904 1904 1907 poistettu palveluksesta 21. marraskuuta 1925 romutettu Okun Itämeren laivanrakennus ja moottorikonepaja 1904 11. elokuuta 1904 1908 poistettu palveluksesta 21. marraskuuta 1925 romutettu Skat Itämeren laivanrakennus ja moottorikonepaja 1904 1904 1904 miehistö upottanut 26. huhtikuuta 1919 Nalim Itämeren laivanrakennus ja moottorikonepaja 1904 1904 8. syyskuuta 1904 miehistö upottanut 26. huhtikuuta 1919 ==Lähteet== * * === Viitteet === *
Il campiello

Il campiello (Pieni tori) on Ermanno Wolf-Ferrarin säveltämä kolminäytöksinen ooppera. Mario Ghisalberti laati libreton eli oopperan tekstin samannimisen komedian pohjalta. Kyseinen komedia oli alun perin kirjoitettu vuoden 1756 Venetsian karnevaaleja varten Carlo Goldonin toimesta. Il campiellon ensiesitys oli 11. helmikuuta 1936 La Scala -oopperatalossa, Milanossa. Kapellimestarina toimi Gino Marinuzzi ja oopperan johtajana Marcello Govoni. == Lähteet == Luokka:Italiankieliset oopperat Luokka:Vuoden 1936 musiikki
Francisco de Sá de Miranda

Francisco de Sá de Miranda (noin 1481 Coimbra, Portugali – 1558 Tapada, Portugali) oli portugalilainen runoilija. Hän oleskeli Italiassa ja sai sieltä vaikutteita runojensa muotoon, tyyliin ja tavun pituuteen, jotka hän vakiinnutti portugalilaiseen runouteen. Erityisen merkittäviä ovat hänen ekloginsa ja sonettinsa. ==Suomennettuja runoja== ;Antologioissa * Espanjan ja Portugalin kirjallisuuden kultainen kirja, toim. Tyyni Tuulio, Helsinki: WSOY 1954 * Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1974 ISBN 951-0-06216-2, 2004 ISBN 951-0-29121-8 ;Runot * Sonetti (Soneto, (O sol é grande)), suom. Tyyni Tuulio, antologiassa: Espanjan ja Portugalin kirjallisuuden kultainen kirja * Laulu (Cantiga (Redondilhas: 2)) suom. Aale Tynni, antologiassa: Tuhat laulujen vuotta , 1974, 2004 * On paahtava helle ja linnut putoavat (Soneto, (O sol é grande)), suom. Aale Tynni antologiassa: Tuhat laulujen vuotta 1974, 2004 ==Lähteet== ==Aiheesta muualla== Luokka:Portugalilaiset kirjailijat Luokka:Vuonna 1481 syntyneet Luokka:Vuonna 1558 kuolleet
Marileidy Paulino

Marileidy Paulino (s. 25. lokakuuta 1996 Nizao) on dominikaanilainen pikajuoksija, olympiavoittaja ja maailmanmestari. Paulino saavutti kaksi hopeamitalia Tokion olympialaisissa, kun hän oli toinen 400 metrin kilpailussa ajalla 49,20 ja 4 × 400 metrin sekajoukkuekilpailussa. Saman vuoden World Relays -kilpailuissa hän sai sekaviestissä pronssia. Dohan MM-kilpailuissa 2019 hän karsiutui 200 metrin välierissä. Eugenen MM-kilpailuissa 2022 hän voitti kultaa sekajoukkueiden 4 × 400 metrin viestissä. Hän juoksi toisen osuuden ja otti kiinni Yhdysvaltain Allyson Felixin ison etumatkan juosten lähes 1,7 sekuntia nopeamman osuusajan kuin Felix. 400 metrillä hän sai hopeaa ajalla 49,60. Hän voitti samana vuonna Ibero-Amerikan-mestaruuden 400 metrillä ja 4 × 100 metrin viestissä. Paulino voitti 400 metrin maailmanmestaruuden Budapestissa 2023 Dominikaanisen tasavallan ennätysajalla 48,76. Saman vuoden Keski-Amerikan ja Karibian kisoissa hän saavutti kultaa 400 metrillä sekä hopeaa 4 × 400 metrin ja pronssia 4 × 100 metrin viesteissä. Santiagon Pan- Amerikan kisoissa hän sai kultaa 200 metrillä ajalla 22,74 ja 4 × 400 metrin sekaviestissä, hopeaa naisten 4 × 400 metrillä ja pronssia 4 × 100 metrin viestissä. Paulino voitti Pariisin olympialaisissa 2024 kultaa 400 metrin juoksussa Pohjois- ja Keski-Amerikan sekä Karibian ennätysajalla 48,17, millä hän nousi kaikkien aikojen maailmantilastossa neljänneksi. Paulino on voittanut Timanttiliigan 400 metrin kilpailun Lausannessa 2021 ja 2022, Pariisissa 2021, 2023 ja 2024, Dohassa 2022 ja 2023, Rabatissa ja Zürichissa 2022 sekä Xiamenissa, Suzhoussa, Oslossa, Chorzówissa ja Brysselissä 2024. Hänellä on Dominikaanisen tasavallan ennätys 200 metrillä, 400 metrillä ja 4 × 400 metrin viestissä. == Ennätykset == Kansalliset ennätykset on merkitty (NR). * 100 m: 11,38 s * 200 m: 22,36 s (NR) * 400 m: 48,17 s (AR) * 60 m (sisä): 7,45 s (NR) * 200 m (sisä): 23,82 s (NR) == Lähteet == Luokka:Dominikaanilaiset pikajuoksijat Luokka:Dominikaanilaiset olympiavoittajat Luokka:Vuonna 1996 syntyneet Luokka:Elävät henkilöt
HMS L55

HMS L55 oli Britannian kuninkaallisen laivaston L-luokan sukellusvene. == Valmistus == Alus tilattiin kolmannessa ryhmässä tammi-helmikuussa 1917 Fairfield Shipbuilding and Engineering Companyltä Govanista, missä köli laskettiin toukokuussa 1917. Alus laskettiin vesille 29. syyskuuta 1918 ja valmistui 19. joulukuuta.Akermann 2002 s. 165–167 == Palvelus == Alus oli Virossa Tallinnassa Itämeren laivueessa, joka oli tukemassa Baltian maiden itsenäisyystaisteluita. Se yritti 9. kesäkuuta 1919 Kaprionlahdella torpedoida tuloksetta bolsevikkilaivaston Orfey-luokan hävittäjät Gavriilin ja Azardin. Laukaistessaan torpedot alus nousi pintaan. Hävittäjien hyökätessä alus teki hätäsukelluksen, joka vei sen brittien laskemaan miinakenttään. Miinan räjähdys upotti aluksen ja surmasi koko miehistön.Akermann 2002 s. 168 Neuvostoliiton laivaston miinanraivaajat löysivät 1927 sukellusveneen hylyn, jonka 10. elokuuta 1928 pelastusalus Kommuna nosti. Koska Neuvostoliitto ei sallinut brittilaivaston alusten tuloa aluevesilleen, siirrettiin hylystä löytyneet 34 ruumista brittiläiseen rahtilaivaan Truroon, josta ne siirrettiin edelleen HMS Championiin.Budzbon & Lemachko 1988 s. 2–6 Ruumiit haudattiin 7. syyskuuta 1928 Haslariin Portsmouthin laivastotukikohdan laivaston hautausmaalle.saapuminen Portsmouthiin Itämeren telakka Pietarissa kunnosti sukellusveneen, joka vapautui 7. elokuuta 1931 telakalta koeajoihin. Alus otettiin lokakuussa palvelukseen Neuvostoliiton laivastossa nimellä L-55. Myöhemmin alus nimettiin uudelleen Bezbožnikiksi ja käytettiin mallina luotaessa L-luokan sukellusveneitä. Toisen maailmansodan alkaessa alus oli maalilaivana, kun se vaurioitui onnettomuudessa alkuvuodesta 1941. Hylky romutettiin 1953 tai 1960.Budzbon & Radziemski 2020 s. 99–100 ==Lähteet== * * * * * ===Viitteet=== Luokka:Kuninkaallisen laivaston sukellusveneet Luokka:Yhdistyneen kuningaskunnan ensimmäisen maailmansodan sukellusveneet Luokka:Fairfieldin valmistamat alukset
Linda Manelius

Linda Manelius (s. 1999) on suomalainen näyttelijä, joka tunnetaan muun muassa rooleistaan elokuvissa Diva of Finland ja Peruna. Manelius vietti nuoruutensa Valkealassa ja aloitti jo nuorena musiikin ja näyttelemisen. Ollessaan yhdeksännellä luokalla hän sai ensimmäisen roolinsa Kouvolan teatterista. Lukion hän kävi Kallion ilmaisutaidon lukiossa ja muutti sen alkaessa Helsinkiin. Lukion jälkeen hänen isäsä, joka on armeijan vakinaisessa palveluksessa kannusti häntä menmään armeijaan, ja hän suoritti varusmiespalveluksensa varusmiessoittokunnassa. Hän oli ollut armeijassa yhdeksän kuukautta kun Peruna elokuvan kuvaukset alkoivat Liettuassa. Samaan aikaan hänen varusmiespalveluksensa kanssa oli myös Diva of Finlandin promootiokiertue. Armeijan jälkeen hän pääsi Lahden kansanopistoon opiskelemaan teatterilinjalle. == Filmografia == * Helsinki-syndrooma, Julian kämppis, 2022 * Peruna, kaksonen #2, 2021 * Luokkakokous 3 – Sinkkuristeily, neito, 2021 * Hölmö nuori sydän, bileiden emäntä, 2018 * Diva of Finland, Silja, 2019 == Lähteet == Luokka:Suomalaiset näyttelijät Luokka:Vuonna 1999 syntyneet Luokka:Elävät henkilöt
Sitriodioli

Sitriodioli (C10H20O2) eli p-mentaani-3,8-dioli tai PMD on dioleihin ja terpenoideihin kuuluva orgaaninen yhdiste. Yhdistettä voidaan käyttää muun muassa hyttysten karkottamiseen. == Ominaisuudet, valmistus ja käyttö == Sitriodiolia esiintyy sitruunaeukalyptuksen (Corymbia citriodora) lehtien eteerisissä öljyissä. Yhdiste on kiraalista. Sitriodioli vaikuttaa reseptoreihin, jotka aistivat hyönteisiä houkuttelevia molekyylejä. Aine tehoaa muun muassa hyttysiin, mäkäriin ja paarmoihin. Teho on verrattavissa DEET:hen tai hieman sitä heikompi.Michael C.D. Fürst, Anna S. Pirzer & Markus R. Heinrich: Antiparasitics (PC), Ullmann's Encyclopedia of Industrial Chemistry, John Wiley & Sons, New York, 2018. Sitriodiolia voidaan eristää sitruunaeukalyptuksesta tai valmistaa synteettisesti happojen avulla sitronellaalista Prins-reaktiolla.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. == Lähteet == == Aiheesta muualla == *PubChem: p-Menthane-3,8-diol *Human Metabolome Database (HMDB): p-Menthane-3,8-diol *Food Component Database (FooDB): p-Menthane-3,8-dio *Bristol University School of Chemistry, Molecule of the Month: PMD Luokka:Alkoholit Luokka:Hyönteistorjunta-aineet Luokka:Terpeenit
Mandakini (näyttelijä)

Mandakini (oik. Yasmeen Joseph; s. 30. heinäkuuta 1963 Meerut, Uttar Pradesh, Intia) on intialainen entinen näyttelijä, joka työskenteli pääasiassa hindinkielisissä elokuvissa. Hänet muistetaan parhaiten roolistaan vuoden 1985 elokuvassa Ram Teri Ganga Maili. == Filmografia == Vuosi Elokuva Rooli Muuta 1985 Ram Teri Ganga Maili Ganga Mera Saathi Shanti 1986 Simhasanam Visha Kanya Telugunkielinen elokuva Om Jeeva Nalini Aag Aur Shola Usha Jaal Madhu Mazloom Meena 1987 Apne Apne Ila Loha Seema Pyaar Karke Dekho Urvashi Bhargava Ramudu Roja Telugunkielinen elokuva Dance Dance Janita Hawalaat Leela Param Dharam Bijli 1988 Pyaar Mohabbat Jeete Hain Shaan Se Julie Shoorveer Meena Commando Asha Malhotra Hum To Chale Pardes Priya Maar Dhaad Maalamaal Honey Tezaab Nikita Sharma Agnee Ayushi 1989 Naag Nagin Ichchadhari Nagin Chandni Kahan Hai Kanoon Aakhri Baazi Rita Jung Baaz Sangeeta Mathur/Neena Ninjo Na-Insaafi Kamli Hisaab Khoon Ka Preet K. Kaushal Desh Ke Dushman Anita Madan Ladaai Geeta Verma 1990 Sheshnaag Shandaar Anita Chaurasia Naya Khoon Tohtori Seema Jaan-E-Wafa Dushman Laxmi Pyar Ke Naam Qurbaan Gauri Taqdeer Ka Tamasha Rajni Andha Bichar Lakshmi Bengalinkielinen elokuva 1991 Antarer Bhalobasha Jhilik Bengalinkielinen elokuva Deshwasi Maryada Shivpal Singh 1992 Pyaar Ka Saudagar Shalini Arun Verma 1996 Zordaar Neha == Lähteet == == Aiheesta muualla == * * Luokka:Intialaiset näyttelijät Luokka:Vuonna 1963 syntyneet Luokka:Elävät henkilöt
Angel of Carnage Unleashed

Angel of Carnage Unleashed on suomalaisen black metal -yhtyeen Darkwoods My Betrothedin neljäs studioalbumi, joka julkaistaan 12. marraskuuta 2021 levymerkillä Napalm Records. Albumi on yhtyeen ensimmäinen sitten vuoden 1998 Witch-Huntsin. Albumin sanoitukset perustuvat historioitsija Teemu Keskisarjan teokseen Murhanenkeli – Suuren Pohjan sodan ihmisten historia. Albumin ensimmäinen single ”In Evil, Sickness and in Grief” julkaistiin 30. elokuuta 2021 Suuren Pohjan sodan päättäneen Uudenkaupungin rauhan 300-vuotispäivänä. == Kappaleet == # # # # # # # # # == Kokoonpano == * Tuomas Holopainen - kosketinsoittimet * Pasi Kankkunen - laulu, kitara * Jouni Mikkonen - kitara * Teemu 'Hexenmeister' Kautonen - basso * Kai Hahto – rummut == Arvostelut == * Imperiumi: 8/10Levyarvostelu: Darkwoods My Betrothed Viitattu 31.1.2022. * Inferno: Luontevaa jatkoa edeltäjälleen – arviossa Darkwoods My Betrothed Viitattu 1.1.2022. * Kaaoszine: 8/10Suuri Pohjan sota sai arvoisensa soundtrackin – Arviossa Darkwoods My Betrothedin ensimmäinen levy sitten ysärin, “Angel of Carnage Unleashed” Viitattu 18.11.2021. * Soundi: Levyarvio: Historiallista kauhua bläkkiskliseiden sijaan – Darkwoods My Betrothed teki teema-albumin yhdestä maamme verisimmistä ajanjaksoista Viitattu 3.12.2021. == Lähteet == == Aiheesta muualla == * * Luokka:Vuoden 2021 albumit Luokka:Darkwoods My Betrothedin albumit
P. E. A. Nylander

Per Edvin Alfred Nylander (11. joulukuuta 1897 Helsinki – 14. huhtikuuta 1955 München) oli suomalainen lääkäri ja professori, joka kehitti merkittävästi rintaelinkirurgiaa.Biografia-sampo: Per Edvin Alfred Nylander Viitattu 31.8.2021.Kuka kukin oli Viitattu 31.8.2021. Nylanderin vanhemmat olivat ylitarkastaja, metsänhoitaja Ernst August Nylander ja Anna Sjöström ja puoliso vuodesta 1926 Kirsti Rakel Pohto. Ylioppilaaksi 1916 tullut Nylander valmistui lääketieteen lisensiaatiksi 1924 ja väitteli lääketieteen ja kirurgian tohtoriksi 1927. Hän toimi lääkärinä vuodesta 1926 ja oli Helsingin yliopiston dosentti 1930–1940, ylimääräinen professori 1940–1942 ja professori vuodesta 1942. Hän toimi myös Helsingin kaupungin tuberkuloosisairaalan avustavana kirurgina 1930–1945, Kiljavannummen parantolan kirurgina 1939–1955 ja Helsingin yliopiston kirurgian klinikan ylilääkärinä 1949–1955. Nylanderilla oli lukuisia luottamustoimia ja hän oli Duodecim-aikakauskirjan päätoimittaja 1936–1940 ja Annales Chirurgiae et Gynaecologiae Fennia -julkaisun päätoimittaja 1945–1955. Rintaelinkirurgian kehittäjänä Nylander teki vuonna 1937 ensimmäisenä Suomessa toisen keuhkon poistoleikkauksen. Hän toimi talvisodan aikana Jyväskylään ja sen lähiympäristöön sijoittuneen 30. sotasairaalan ylikirurgina ja jatkosodassa Tuusulassa toimineen 3. sotasairaalan päällikkölääkärinä sekä loppuvuodesta 1943 alkaen kenttäarmeijan neuvoa-antavana kirurgina. Sotilasarvoltaan hän oli lääkintäeverstiluutnantti (1943). ==Julkaisuja== * Beiträge zur Kenntnis der Kongenitalen Halsfisteln und Zysten, 1927 (väitöskirja) * Untersuchungen über die Genitaltuberkulosen der männer I–II, 1929, 1932 * Zur Frage der oberschenkelschaftbrüche, 1936 ==Lähteet== Luokka:Suomalaiset lääkärit Luokka:Suomalaiset kirurgit Luokka:Suomalaiset päätoimittajat Luokka:Suomalaiset professorit Luokka:Helsingin yliopiston professorit Luokka:Vuonna 1897 syntyneet Luokka:Vuonna 1955 kuolleet
Delfin (1903)

Delfin oli Venäjän keisarikunnan laivaston sukellusvene. == Valmistus == I. G. Bubnovin ja M. N. Beklemishevin suunnittelema alus tilattiin 5. heinäkuuta 1901 torpedoveneenä Itämeren laivanrakennus ja konepajalta Pietarista, missä köli laskettiin 1902. Alus laskettiin vesille 1903 ja valmistui 1904.Polmar & Noot 1991 s. 226 == Palvelus == Alustavissa koeajoissa sukellusveneen sukellusnopeudeksi saatiin 12 minuuttia, koska painolastitankit oli väärin säädetty. Lopulliseksi sukellusajaksi saatiin viisi minuuttia pinnalta periskooppisyvyyteen. Alus upposi 29. kesäkuuta 1904 onnettomuudessa Neva- jokeen, jolloin 21 aluksella ollutta sai surmansa ja 11 pelastui. Hylky nostettiin neljä päivää myöhemmin. Alus siirrettiin 1904 Tyynenmeren laivastoon, missä se otettiin palvelukseen helmikuussa 1905. Alus upposi uudelleen toukokuussa 1905 bensiinihöyryn räjähtäessä. Alus palautettiin Venäjän-Japanin sodan päätyttyä palvelukseen. Alus upposi kolmannen kerran syyskuussa 1915, jolloin koko miehistö sai surmansa. Alus siirrettiin helmikuussa 1916 Pohjoiseen laivastoon, missä se poistettiin alusluettelosta elokuussa 1917. Alus upotettiin 5. syyskuuta 1917 Murmanskissa. ==Lähteet== * * === Viitteet === Luokka:Venäjän keisarikunnan laivaston sukellusveneet
Xiamen Gaoqin kansainvälinen lentoasema

Xiamen Gaoqin kansainvälinen lentoasema () on kansainvälinen lentoasema Xiamenissa Fujianin maakunnassa Kaakkois-Kiinassa. Se on XiamenAirin päälentoasema. Vuonna 2017 lentoasema oli Kiinan kahdeksanneksi vilkkain ja Aasian 34:nneksi vilkkain lentoasema. Sinä vuonna lentoaseman läpi kulki 24 485 239 matkustajaa. Lentoasema koostuu kahdesta terminaalista: terminaalit 3 ja 4. == Lähteet == Luokka:Kiinan lentoasemat Luokka:Fujian
Sähköpotkulauta

Sähköpotkulauta tai e-potkulauta on sähkömoottorilla ja ohjaustangolla varustettu, seisten ohjattava kevyt sähköajoneuvo. Huippunopeudeltaan enintään 25 km/h ja moottoriteholtaan alle 1 000-wattista sähköpotkulautaa saa käyttää Suomessa tieliikenteessä polkupyöräilijän liikennesäännöillä.Liikenne- ja viestintävirasto: Sähköiset liikkumisvälineet Ensimmäiset sähköpotkulaudat valmistettiin jo vuonna 1915. Yli 25 kg painava sähköpotkulauta pitää liikennevakuuttaa 1.6.2024 alkaen. Ennen sähköpotkulaudan käyttöä on tärkeää suorittaa huolelliset turvatarkastukset, erityisesti vuokralaudoilla. Tarkista renkaiden ilmanpaine ja kunto, tangon varren taittomekanismi, jarrujen toiminta ja kuuntele mahdollisia outoja ääniä. Varmista myös näytön ja akun toimivuus sekä tarkista valot. Nämä toimet auttavat vähentämään loukkaantumisriskiä ja takaamaan turvallisen ajokokemuksen. ==Liikennesäännöt== Sähköpotkulaudat luokitellaan kevyiksi sähköajoneuvoiksi ja niiden käyttäjiä koskevat samat liikennesäännöt kuin pyöräilijöitä.https://www.liikenneturva.fi/liikenteessa/kevyet- sahkoajoneuvot/#7300b060 Näin ollen esimerkiksi jalkakäytävällä ajaminen sähköpotkulaudalla on kielletty, poikkeuksena alle 12-vuotiaat lapset. Jos pyörätietä ei ole, on ajettava ajoradan oikeassa reunassa.https://www.liikenneturva.fi/ajankohtaista/sahkopotkulautailun- saannot-tunnetaan-heikosti/#93673a19 Sähköpotkulaudan kyydissä saa olla vain yksi ihminen eli matkustajan ottaminen on kielletty.https://www.is.fi/kotimaa/art-2000008776999.html == Katso myös == *Potkulauta == Lähteet == ==Aiheesta muualla== *Sähköpotkulauta aloittelijan opas Luokka:Kaksipyöräiset ajoneuvot Luokka:Sähköajoneuvot
Jejun kansainvälinen lentoasema

Jejun kansainvälinen lentoasema () on kansainvälinen lentoasema Jejussa Etelä- Koreassa. Se on Jeju Airin päälentoasema. Lentoasema on Etelä-Korean toiseksi vilkkain lentoasema Soulin Incheonin kansainvälisen lentoaseman jälkeen. Vuonna 2017 se oli Aasian 28:nneksi vilkkain lentoasema. Sinä vuonna lentoaseman läpi kulki 29 846 712 matkustajaa. Lentoreitti Jejusta Soulin Gimpon kansainväliselle lentoasemalle on maailman vilkkain ja tarjoaa eniten matkustajapaikkoja. == Lähteet == Luokka:Etelä-Korean lentoasemat Luokka:Jeju
Bingöl

Bingöl on kaupunki Turkissa ja Bingölin maakunnan pääkaupunki. Kaupungissa on 165 867 asukasta (2020).https://www.nufusu.com/ilce/merkez_bingol-nufusu Historiansa aikana Bingöl on ollut Urartun, Meedian, Persian, Armenian ja Bysantin valtakuntien sekä osmanien vallan alla.http://www.bingol.gov.tr/tarihcesi ==Lähteet== ==Aiheesta muualla== *Kaupungin kotisivut Luokka:Turkin kaupungit Luokka:Bingölin maakunta
Changsha Huanghuan kansainvälinen lentoasema

Changsha Huanghuan kansainvälinen lentoasema () on kansainvälinen lentoasema Changshassa Hunanin maakunnassa Kiinassa. Vuonna 2017 se oli Kiinan 12:nneksi vilkkain lentoasema ja Aasian 36:nneksi vilkkain. Sinä vuonna lentoaseman läpi kulki 23 764 820 matkustajaa. Lentoasema toimii China Southern Airlinesin ja Hainan Airlinesin solmukohtana. Lentoasema koostuu kahdesta terminaalista. Se valmistui vuonna 1989 ja korvasi Changshan entisen lentoaseman, Changsha Datuopun lentoaseman, joka on nyt sotilastukikohta. == Lähteet == Luokka:Kiinan lentoasemat Luokka:Hunan
Asko Tuhkanen

Asko Tuhkanen (16. elokuuta 1959 Sotkamo – 12. tammikuuta 2012 Sotkamo) oli suomalainen pesäpalloilija ja uransa jälkeen pelinjohtaja. Tuhkanen edusti koko pelaajauransa Sotkamon Jymyä. Hän voitti Jymyssä pelaajana kolme SM- kultaa kaudella 1990, kaudella 1992 ja kaudella 1993, yhden SM-hopean kaudella 1991 ja yhden SM-pronssin kaudella 1994.https://www.pesis.fi/pesis- info/historia/mitalistit/ Tuhkanen pelasi urallaan 140 Superpesiksen runkosarjaottelua. Näissä hän löi kaksi kunnaria ja 118 tavallista juoksua, toi 27 juoksua juoksua ja keräsi 288 kärkilyöntiä. http://www.pesiksenmaailma.fi/index.php/pelaajakortit?pelaajaid=511&view;=pelaajakortti Tuhkanen pelasi urallaan 32 Superpesiksen ylempää pudotuspeliottelua. Näissä hän löi kaksi kunnaria ja 40 tavallista juoksua, toi 12 juoksua ja keräsi sata kärkilyöntiä. Tuhkanen pelasi urallaan 13 Superpesiksen karsintasarjan ottelua. Näissä hän löi yhden tavallisen juoksun, toi neljä juoksua ja keräsi 23 kärkilyöntiä. Tuhkanen voitti SM-kultaa Jymyn pelinjohtajana kaudella 1996 ja valmentajana kaudella 1997. Hän toimi Superpesiksessä myös Joensuun Mailan ja Puijon Pesiksen pelinjohtajana. https://www.kaleva.fi/tuhkanen- jymynviuhkan-varteen/2140472 == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1959 syntyneet Luokka:Vuonna 2012 kuolleet
Armand Salacrou

Armand Salacrou (1899 Rouen, Ranska – 1989 Le Havre, Ranska) oli ranskalainen näytelmäkirjailija. Hän oli alkuun surrealisti ja kirjoitti bulevardikomedioita, jotka jäivät kuitenkin vähälle huomiolle. Hän omaksui myöhemmin naturalismin, ja hänen yhteiskuntakriittiset näytelmänsä saivat huomiota. ==Suomennetut teokset== * Vain pientä pilaa: 3-näyt. ilveily (Histoire de rire); suomennos: Aili Palmén, Helsinki: Suomen Teatteriliitto 1958 (Näytelmämoniste) * Kaunottaren kosijat: 3-näytöksinen näytelmä (Les fiances du havre); suomennos: Katri Ingman, Helsinki: Suomen Teatteriliitto (Näytelmämoniste) * Lenoirin perhe: 2-näyt. komedia (L'archipel Lenoir); suomennos: Marja Rankkala, Helsinki: Suomen Teatteriliitto 1958 (Näytelmämoniste) * Marguerite: yksinäytöksinen näytelmä (La Marguerite); suomennos: Marja Rankkala, Helsinki: Suomen Teatteriliitto 1950 (Näytelmämoniste) ==Lähteet== ==Aiheesta muualla== Luokka:Ranskalaiset näytelmäkirjailijat Luokka:Vuonna 1899 syntyneet Luokka:Vuonna 1989 kuolleet
Anri

Anri (杏里), oikealta nimeltään Eiko Kawashima (川嶋栄子, Kawashima Eiko; s. 31. elokuuta 1961 Yamato, Kanagawan prefektuuri, Japani), on japanilainen laulaja ja lauluntekijä. Hänet tunnetaan yhtenä 1980-luvun tyylilajin city popin suurimmista artisteista. Anrin musiikki on saavuttanut uudelleen suosiota 2010-luvulta lähtien, erityisesti länsimaissa. ==Lähteet== ==Aiheesta muualla== *Anrin viralliset kotisivut * Luokka:Japanilaiset laulajat Luokka:Japanilaiset lauluntekijät Luokka:Japanilaiset popmuusikot Luokka:Vuonna 1961 syntyneet Luokka:Elävät henkilöt
Madisen Beaty

Madisen Beaty (s. 28. helmikuuta 1995 Centennial, Colorado) on yhdysvaltalainen näyttelijä ja DJ. Näyttelijänä hänet tunnetaan parhaiten rooleistaan elokuvissa Benjamin Buttonin uskomaton elämä (2008), Mestari (2012), Other People (2016) ja Once Upon a Time in Hollywood (2019) sekä rooleistaan televisiosarjoissa The Fosters (2013–2018), Aquarius (2015–2016) ja The Magicians (2018–2019). == Filmografia == Elokuvat Elokuvat Elokuvat Elokuvat Vuosi Nimi Rooli Huomioita 2006 Uncloseted Skeletons nuori Crista lyhytelokuva 2007 Steep koululapsi lyhytelokuva 2008 Benjamin Buttonin uskomaton elämä 10-vuotias Daisy Fuller 2008 Family Man Julie Becker televisoelokuva 2010 The Five Adilyne 2010 Adalyn Patricia lyhytelokuva 2010 The Pregnancy Pact Sara Dougan televisioelokuva 2012 RockBarnes: The Emperor in You Wendy 2012 Mestari Doris Solstad 2012 Beautiful People Elizabeth televisioelokuva 2014 Jamie Marks Is Dead Frances Wilkinson 2015 Share Jenna lyhytelokuva 2016 Other People Rebeccah 2016 Outlaws and Angels Charlotte Tildon 2016 In the Radiant City Beth Yurley 2018 The Clovehitch Killer Kassi 2019 To the Stars Clarissa Dell 2019 Once Upon a Time in Hollywood Patricia ”Katie” Krenwinkel 2021 Seance Bethany Televisiosarjat Televisiosarjat Televisiosarjat Televisiosarjat Vuosi Nimi Rooli Huomioita 2010 iCarly Leslie Jakso: ”iWas a Pageant Girl” 2010 No Ordinary Family Sara Berg Jakso: ”No Ordinary Ring” 2010 NCIS Rikostutkijat Kristin Haskell Jakso: ”Dead Air” 2011 Miss Behave Sam 6 jaksoa 2016 Aquarius Patricia Krenwinkel 10 jaksoa 2013–2018 The Fosters Talya Banks 15 jaksoa 2018 Here and Now Emma 2 jaksoa 2018–2019 The Magicians Iris 2 jaksoa == Lähteet == == Aiheesta muualla == * Virallinen sivusto * Luokka:Yhdysvaltalaiset näyttelijät Luokka:Vuonna 1995 syntyneet Luokka:Elävät henkilöt
Kansanedustajien kongressi

Kansanedustajien kongressi voi tarkoittaa seuraavia historiallisia lainsäädäntöelimiä: *Neuvostoliiton kansanedustajien kongressi, Neuvostoliiton ylin valtioelin vuosina 1989–1991 *Venäjän kansanedustajien kongressi, Venäjän ylin valtioelin vuosina 1990–1993
Damghanin taistelu

Damghanin taistelu oli 29. syyskuuta – 5. lokakuuta 1729 käyty taistelu safavideja johtaneen Nadir Khanin ja Hutak-dynastian hallitsija Ašraf Khanin joukkojen välillä lähellä Damghanin kylää nykyisessä Iranissa. Nadir voitti tuolloin suurta osaa Persiasta hallinneen Hutak-dynastian joukot ja valtasi myöhemmin myös Persian pääkaupunki Isfahanin. ==Tausta== Nadir Khan eli myöhempi Nadir Šah oli muodollisesti safavidien šaahi Tahmasp II:N alainen, vaikka todellisuudessa voimasuhteet olivatkin päinvastaiset Nadirin hallitessa valtakuntaa kulissien takana. Nadir johti joka tapauksessa sotaretkiä tuolloin hajanaisen valtakunnan eheyttämiseksi. Suurta osaa entistä valtakuntaa hallitsi paštujen eli afgaanien perustama Hutak-dynastia, jonka hallussa oli myös Persian pääkaupunki Isfahan. Nadir marssi heidän ydinalueilleen Afganistanissa. Ensin hän kukisti Heratin ja Farahin alueen Abdalit, yhden huomattavista paštuheimoista. Abdalit liittyivät tappionsa jälkeen Nadirin armeijaan taistellen myöhemmin perinteisiä vihollisiaan Ghelzaita vastaan Nadirin puolella. Abdalien kukistumisen jälkeen Nadir kääntyi kohti Isfahania. Hutak-dynastian hallitsija Ašraf Khanin oli reagoitava nopeasti kutistuvan valtakuntansa tilanteeseen. Hän lähetti noin 40 000 miehen armeijan Nadirin 25 000 miehen armeijaa vastaan lähellä Damghanin kylää. ==Taistelu== Osapuolet kohtasivat toisensa 29. syyskuuta 1729 ja kesti 5. lokakuuta saakka. Nadirin armeija oli pienempi, mutta yleisesti ottaen kurinalaisempi ja paremmin aseistettu. Nadirin onnistui myös hyödyntää tehokkaasti jalkaväen, ratsuväen ja tykistönsä yhteistoimintaa. Taistelun alussa käytiin sarja pienempiä yhteenottoja. 2. lokakuuta afgaanien armeija teki ratsuväen rynnäkön persialaisia vastaan. Rynnäkkö tyrehtyi kuitenkin persialaisten tykki- ja muskettituleen. Nadirin tykistö oli aseteltu korkealle paikalle, josta ne saattoivat vapaasti ampua taistelukentälle oman jalkaväkensä eteen. Epäonnistunutta afgaanien rynnäkköä seurasi persialaisten vastahyökkäys. Persialaisten onnistui murtaa afgaanien keskusta ja heidän joukkonsa lyötiin kahtia. Monet afgaaneista kääntyivät nyt pakoon. Ašraf Khanin onnistui vielä koota osa joukoistaan ja hän yritti asettaa eteneville persialaisille väijytyksen. Nadir pysäytti kuitenkin joukkojensa etenemisen ennen väijytyspaikkaa, jolloin Ašraf Khan päätti vetäytyä. ==Seuraukset== Nadirin armeija oli menettänyt taistelussa arviolta 3 000 miestä kaatuneina. Afgaanit menettivät noin 12 000 miestä. Nadir marsi edelleen Isfahanin liepeille, jossa Ašraf Khan voitettiin jälleen. Nadir valtasi Isfahanin joulukuussa 1729ref name="afgwar" /> ja Ašraf Khan pakeni Kandahariin, jossa hänen heimolaisensa murhasivat hänet vain jonkin aikaa myöhemmin. Hutak-dynastian valtakausi päättyi ja Isfahanissa Nadir nosti valtaistuimelle nukkehallitsijana Tahmasp II. Vuonna 1736 hän hankkiutui edelleen eroon hänestäkin ja teki itsestään Persian šaahin. ==Lähteet== Luokka:Iranin historia Luokka:1729 Luokka:Hutak- dynastia Luokka:Safavidit
Marwarinhevonen

Marwarinhevonen on Intian Marwarin alueelta peräisin oleva hevosrotu, joka perimässä saattaa olla arabialaista täysiveristä, englantilaista täysiveristä, turkmeeninhevosta, mongolianhevosta ja kathiawarinhevosta. Marwarinhevonen polveutui intialaisten hallitsijasukujen sotaratsuista jo peräti 1100-luvulta alkaen. Ankarassa aavikkoympäristössä kehittyneellä marwarinhevosella sanotaan olevan poikkeuksellisen hyvä kuuloaisti ja kyky löytää takaisin kotiin. == Väritykset == Marwarinhevonen voi olla yksivärinen tai mustan-, ruunikon- tai rautiaankirjava. == Lähteet == * Luokka:Hevosrodut Luokka:Intialaiset eläinrodut
Emeryn piirikunta

Emeryn piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 10 012 vuonna 2020. Piirikunnan hallintokeskus on Castle Dalen kaupunki. Piirikunta perustettiin 12. helmikuuta 1880. == Lähteet == == Aiheesta muualla == Luokka:Utahin piirikunnat
Damon Herriman

Damon Herriman (s. 31. maaliskuuta 1970 Adelaide, Etelä-Australia) on australialainen näyttelijä. Hänen tunnetuin rooli lienee Dewey Crowen rooli televisiosarjassa Oikeuden puolesta. Hän on myös näytellyt Charles Mansonia sekä Netflix-sarja Mindhunterissa, että Quentin Tarantinon elokuvassa, Once Upon a Time in Hollywoodissa. Herriman on myös näytellyt elokuvissa House of Wax (2005), J. Edgar (2011) ja The Longe Ranger (2013) sekä televisiosarjoissa Lentävät lääkärit (1988), Ensiapuosasto (1998–1999), Sydneyn satamapoliisit (2001) ja Breaking Bad (2011). == Aiheesta muualla == * Luokka:Australialaiset näyttelijät Luokka:Vuonna 1970 syntyneet Luokka:Elävät henkilöt
Garfieldin piirikunta (Utah)

Garfieldin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 5 051 vuonna 2020. Piirikunnan hallintokeskus on Panguitchin kaupunki. Piirikunta perustettiin 10. helmikuuta 1883. == Lähteet == == Aiheesta muualla == Luokka:Utahin piirikunnat
IBM System/23 Datamaster

IBM System/23 Datamaster (malli 5322 oli pöytämalli ja 5324 lattialla seisova malli) oli IBM:n valmistama mikrotietokone, joka julkaistiin heinäkuussa 1981. Tietokone julkaistiin kuukautta ennen IBM PC:tä. Tulostimen kanssa tietokone maksoi . Tietokone oli tarkoitettu aloittelijoiden käyttöön, jonka voisi ottaa suoraan käyttöön pakkauksesta. Tietokoneen suunnittelijat suunnittelivat myös IBM PC:n. Datamasterin suunnittelu alkoi helmikuussa 1978 ja laitteisto oli valmis kesällä 1980. Monet Datamasterin suunnitteluelementit käytettiin IBM PC:ssä kuten näppäimistö ja Datamasterin väyläarkkitehtuuri vaikutti IBM PC:n ratkaisuun. == Tekniset tiedot == Tietokoneessa oli kaksi 8" tuuman levykeasemaa ja pöytämallissa kiinteästi kuvaputkinäyttö samassa yksikössä. Näyttö pystyi esittämään merkkejä 80 saraketta 24 rivillä. Tietokoneeseen sai 5247 levy-yksikön, jossa oli 15 tai 30 megatavun kiintolevy. Tietokoneessa oli 8-bittinen Intel 8085 mikroprosessori ja 256 kilotavua RAM-muistia. Tietokone käytti muistiasemien vaihtoa: suunnittelijat törmäsivät rajoitukseen muistin käytön kanssa ja tutustuivat siinä yhteydessä Intelin arkkitehtuuriin ja tukipiireihin. Tietokoneessa oli myös BASIC-tulkki, joka yhdistyi IBM System/34:n BASIC-tulkin kanssa ja viivästytti Datamasteria vuodella. Tietokone painoi . Tietokoneeseen voitiin kytkeä toinen näyttö ja näppäimistö. == Lähteet == == Aiheesta muualla == * Dokumentaatiota Bitsavers.orgissa * IBM System/23 Datamaster Luokka:IBM:n tietokoneet Luokka:Mikrotietokoneet Luokka:Vuoden 1981 tietokoneet
BAC 167 Strikemaster

pienoiskuva|RNZAF:n Sqn.14:n Strikemaster-kone Uudesta Seelannista. BAC 167 Strikemaster on brittiläis-valmisteinen suihkumoottori-käyttöinen koulutus– ja rynnäkkökone. Se perustuu vuonna 1955 ensilentonsa lentäneeseen Hunting Percival Jet Provost suihkukoulukoneeseenhttps://www.baesystems.com/en/heritage/jet-provost--- strikemaster Viitattu 31.8.2021.. Lutonissa Englannissa kehitetyn Strikemasterin ensilento tapahtui 26. lokakuuta 1967 Wartonissa. Mk 80 - 90 tyyppien koneyksilöitä valmistui vuoteen 1984 mennessä yhteensä 146 kappaletta. Koneessa on trapetsisiipi, jonka etureuna eli kohtaamispinta on lähes suora ja jättöpinta eli takareuna tätä loivempi, mikä luo hyvät hidaslento-ominaisuudet. Rolls-Royce Viper -suihkumoottori (työntövoimaltaan 14.0 kN) antaa koneen huippunopeudeksi 755 km/h. Koneen kiinteänä aseistuksena oli kaksi 7.62 mm konekivääriä, joissa molemmissa 550 patruunaa. Neljään kiinnityspisteeseen voi kiinnittää pommeja, raketteja, napalm-kanistereita enintään 1 400 kg tai konekivääri- podejahttps://www.militaryfactory.com/aircraft/detail.php?aircraft_id=877 Viitattu 31.8.2021.. Strikemasterin pääkäyttäjä oli Britannian kuninkaalliset ilmavoimat, joka käytti tyyppiä vuosina 1967 - 1993. Konetyypin korvasi Britannian ilmavoimissa BAe Hawk. Konetyyppiä myytiin Uuteen-Seelantiin, Saudi-Arabiaan ja Keniaan. Uudessa Seelannissa tämä tyyppi korvasi De Havilland Vampiren sekä oli Douglas A-4 Skyhawkia edeltävä koulukone.https://www.airforcemuseum.co.nz/aircraft/bac-167-strikemaster- mk-88/ Viitattu 31.8.2021. Muita käyttäjämaita olivat Kuwait, Botswana, Norsunluurannikko, Singapore sekä Etelä-Jemen. Kone osallistui sotatoimiin Ecuadorin ilmavoimissa Cenepan sodassa. Useita lentokelpoisia koneyksilöitä on siviilikäytössä. ==Käyttäjämaat== * * * * * * * * * * ==Lähteet== === Viitteet === == Kirjallisuutta == *Clarke, Bob. Jet Provost: The Little Plane With The Big History. Stroud, UK: Amberley Publishing Plc., 2008. ISBN 978-1-84868-097-5. Luokka:Brittiläiset koulukoneet Luokka:1960-luvun koulukoneet Luokka:Rynnäkkökoneet
Emma Katajalaakso

Emma Sofia Katajalaakso (s. 31. lokakuuta 1999 Rauma) on suomalainen keskimatkojen juoksija, kestävyys- ja estejuoksija. Hän edusti vuoteen 2020 Kannuksen Ura ja sittemmin Lahden Ahkeraa. Häntä valmensi aiemmin Kari Aho ja vuodesta 2021 Ville Hautala. Katajalaakso saavutti Tampereen Kalevan kisoissa 2021 pronssia 1 500 metrillä ja 3 000 metrin estejuoksussa. Viestijuoksun SM- kilpailuissa hän on saavuttanut kultaa 4 000 metrin viestissä ja 4 × 1 500 metrin sekaviestissä 2021. == Henkilökohtaiset ennätykset == ; Ulkoradat Laji Aika Paikka Päivä 800 m 2.10,66 Jämsä 1. heinäkuuta 2021 1 500 m 4.27,23 Lahti 20. kesäkuuta 2021 3 000 m 9.31,18 Lahti 19. elokuuta 2021 5 000 m 16.48,31 Tampere 29. elokuuta 2021 3 000 m esteet 10.19,82 Tampere 28. elokuuta 2021 == Lähteet == Luokka:Suomalaiset keskimatkojen juoksijat Luokka:Suomalaiset estejuoksijat Luokka:Vuonna 1999 syntyneet Luokka:Elävät henkilöt
Georginio Rutter

Georginio Rutter (s. 20. huhtikuuta 2002 Plescop) on ranskalainen jalkapalloilija, pelipaikaltaan keskushyökkääjä. Rutter edustaa Englannin Valioliigassa pelaavaa Brighton & Hove Albionia. Rutter on pelannut pääsarjatasolla Ranskassa Rennesin joukkueessa neljässä ottelussa kaudella 2020–2021 ja vajaan kahden vuoden aikana Saksassa Hoffenheimin joukkueessa 57 bundesliigaottelua, joissa teki 11 maalia. Hän pelasi Hoffenheimissa myös kahdessa Eurooppa-liigan ottelussa. Hän siirtyi Leedsiin 28 miljoonan euron siirtosummalla tammikuussa 2023, ja pelasi loppukauden aikana 11 valioliigaottelua. Seuraavalla kaudella hän pelasi Englannin Mestaruussarjassa 45 ottelua, joissa hän teki kuusi ja syötti 15 maalia. Rutter siirtyi Valioliigan Brightoniin 46,7 miljoonan euron siirtosummalla elokuussa 2024. Rutter on pelannut Ranskan eri nuorisomaajoukkueissa yhteensä yli 50 maaottelua. Vuonna 2019 hän pelasi alle 17-vuotiaiden EM-kilpailuissa viisi ottelua, joissa hän teki yhden maalin, ja saman ikäluokan MM-kilpailuissa viisi ottelua, joissa hän teki kolme maalia mutta ei pelannut tappiollisessa välierässä eikä voitokkaassa pronssiottelussa. == Lähteet == Luokka:Ranskalaiset jalkapalloilijat Luokka:Vuonna 2002 syntyneet Luokka:Elävät henkilöt
Laura Loponen

Laura Maria Loponen (s. 12. huhtikuuta 2004 Oulu) on suomalainen pikajuoksija ja 400 metrin aitajuoksija. Hän edustaa Lahden Ahkeraa ja häntä valmentavat Sami Loponen, Jouko Hassi ja Jani Hirsivaara. Vuosina 2016–2022 hän edusti Oulun Pyrintöä. Loponen saavutti Kalevan kisoissa hopeaa 400 metrin aitajuoksussa 2021 ja pronssia 2022. Sisäratojen SM-kilpailuissa hän on saanut hopeaa 300 metrin aitajuoksussa 2022 sekä viestissä hopeaa 2024 ja pronssia 2021. Loposen ennätys 400 metrin aitajuoksussa on Vaasassa elokuussa 2022 juoksemansa 58,11. 400 metrin juoksussa hänen ennätyksensä on 55,09 (2022). == Lähteet == Luokka:Suomalaiset 400 metrin aitajuoksijat Luokka:Vuonna 2004 syntyneet Luokka:Elävät henkilöt